અમૂલ ડેરીના ચોકલેટ પ્લાન્ટનુ ઉદ્ઘાટન કરવા માટે વડાપ્રધાન નરેન્દ્ર મોદી ૩૦મી સપ્ટેમ્બરે રવિવારના રોજ આવવાના હોઇ કાયદો, વ્યવસ્થા અને સુરક્ષાના પાસાઓની સમીક્ષા કરવા માટે આજરોજ ગૃહ રાજ્યમંત્રી પ્રદિપસિંહ જાડેજા સભાસ્થળ, પ્લાન્ટ, વિવિધ સ્થળોનુ નિરીક્ષણ કરીને ઉચ્ચ પોલીસ અધિકારીઓ સાથે સમીક્ષા બેઠક યોજીને ચુસ્ત બંદોબસ્ત ગોઠવાય તે જોવા અધિકારીઓને તાકીદ કરી છે અને વડાપ્રધાનના હેલીપેડથી લઇને સમગ્ર રૂટ અંગેની પણ વિસ્તૃત્ત ચર્ચા, રૂટનુ નિરીક્ષણ, પીએમના શહેરમાં પ્રવાસમાર્ગની રૂપરેખા અંગે પણ વિસ્તૃત્ત અભ્યાસ બાદ પદાધિકારીઓને જરૂરી સુચનો જારી કર્યા છે.